Klokken 19.59 modtog Nordjyllands Politi den første anmeldelse om en bil, der i høj grad overtrådte fartgrænserne. Og siden da kom flere anmeldelser til. En 50-årig mand kørte langs strækningen fra Aalestrup og op mod Vesthimmerland i en Toyota Avensis i særdeles høj fart. Med en hastighed på 160 km/t kørte manden gennem flere byzoner. Han fik desuden speedometeret presset op på 190 km/t, mens han kørte på landevej, hvor hastighedsgrænsen er 80 km/t. Svær at fange Politiet jagtede manden med flere patruljer i hele Vesthimmerland, hvor han flere gange undslap dem. Det tog næsten en time, før han blev stoppet. Klokken 20.40 fik de, ved hjælp af sømmåtter, fanget manden ved Sebbersund på Løgstørvej. Manden er nu anholdt, indtil politiet får klarlagt præcis hvilke overtrædelser, han har begået.

Referat:
Politiet måtte stoppe manden med sømmåtte.